આસામમાં ફરી એકવાર ભાષાના મુદ્દે તનાવ ઊભો થવા લાગ્યો હતો. હજી સુધી તેમાં કોમી તનાવ ભળ્યો નહોતો, પણ આગળ જતા મુસ્લિમ બાંગલાદેશીઓની ઘૂસણખોરી પછી તે પણ વધવાનો હતો. હિન્દુ બંગાળીઓ થોડી સંખ્યામાં જ આવ્યા હતા, પણ મુસ્લિમ બંગાળીઓ મોટી સંખ્યામાં આવી ગયા હતા. તે વખતે પાકિસ્તાન છોડીને ફરી આસામમાં આવી ગયેલા બંગાળીઓને ‘બહારના લોકો’ કહેવાતા હતા. હજી સુધી તેઓ ‘પરદેશી’ બન્યા નહોતા. બહારના લોકો એટલે કે બંગાળી સહિતના અન્ય ભારતીયો સામેનો અસંતોષ ઉકળતો રહ્યો હતો, જે 1970ના દાયકામાં આસામ સ્ટુડન્ટ યુનિયનના આંદોલન અને આસામ ગણ પરિષદની રચના થઈ ત્યાં સુધી ઉકળતો રહ્યો હતો.